b'\n_START_ARTICLE_\nMesi\n_START_PARAGRAPH_\nMesi on kukkien tuottama sokeripitoinen neste, jonka tarkoituksena on houkutella p\xc3\xb6lytt\xc3\xa4vi\xc3\xa4 el\xc3\xa4imi\xc3\xa4 kukalle. Joissakin kukissa voi olla meden luo ohjaavia mesiviittoja.  _NEWLINE_Kasvit tuottavat meden rauhasessa nimelt\xc3\xa4 mesi\xc3\xa4inen, joka sijaitsee yleens\xc3\xa4 aivan kukan pohjalla, jotta medest\xc3\xa4 kiinnostuneet el\xc3\xa4imet joutuisivat kosketuksiin my\xc3\xb6s kasvin lis\xc3\xa4\xc3\xa4ntymiselinten, heteiden ponsien ja emin, kanssa. Mesi\xc3\xa4inen on siemenkasvin elin, joka on yleens\xc3\xa4 syntynyt kukkalehdist\xc3\xa4 tai kukkapohjuksesta, mutta se voi kuitenkin sijaita my\xc3\xb6s kasvullisessa osassa. Kukkien mesi\xc3\xa4iset houkuttelevat p\xc3\xb6lytt\xc3\xa4vi\xc3\xa4 el\xc3\xa4imi\xc3\xa4, tavallisesti hy\xc3\xb6nteisi\xc3\xa4, kun lihansy\xc3\xb6j\xc3\xa4kasvien taas vet\xc3\xa4\xc3\xa4 puoleensa saalisel\xc3\xa4imi\xc3\xa4._NEWLINE_Kukan ulkopuolella erittyv\xc3\xa4 mesi on yleens\xc3\xa4 tarkoitettu houkuttelemaan petohy\xc3\xb6nteisi\xc3\xa4. N\xc3\xa4m\xc3\xa4 sy\xc3\xb6v\xc3\xa4t sek\xc3\xa4 meden ett\xc3\xa4 kasvia sy\xc3\xb6v\xc3\xa4t hy\xc3\xb6nteiset ymp\xc3\xa4rilt\xc3\xa4._NEWLINE_Mesi on taloudellisesti t\xc3\xa4rke\xc3\xa4 raaka-aine, sill\xc3\xa4 se on hunajan sokeril\xc3\xa4hde. Se on k\xc3\xa4ytt\xc3\xb6kelpoista my\xc3\xb6s maanviljelyss\xc3\xa4 ja puutarhanhoidossa, sill\xc3\xa4 monet petohy\xc3\xb6nteiset sy\xc3\xb6v\xc3\xa4t mett\xc3\xa4. My\xc3\xb6s monet linnut, muun muassa kolibrit, sy\xc3\xb6v\xc3\xa4t mett\xc3\xa4.'